CELEX: C2007/235/08
Language: et
Date: 2007-10-06 00:00:00
Title: Kohtuasi C-326/05 P: Euroopa Kohtu (kolmas koda) 18. juuli 2007 . aasta otsus — Industrias Químicas del Vallés, SA versus Euroopa Ühenduste Komisjon (Apellatsioonkaebus — Metalaksüüli direktiivi 91/414/EMÜ I lisasse kandmata jätmine — Kõnealust toimeainet sisaldavate taimekaitsevahendite lubade tühistamine — Tõendite moonutamine — Ilmne hindamisviga)

6.10.2007   
            
            
               ET
            
            
               Euroopa Liidu Teataja
            
            
               C 235/5
            
         Euroopa Kohtu (kolmas koda) 18. juuli 2007. aasta otsus — Industrias Químicas del Vallés, SA versus Euroopa Ühenduste Komisjon
   (Kohtuasi C-326/05 P) (1)
   
   (Apellatsioonkaebus - Metalaksüüli direktiivi 91/414/EMÜ I lisasse kandmata jätmine - Kõnealust toimeainet sisaldavate taimekaitsevahendite lubade tühistamine - Tõendite moonutamine - Ilmne hindamisviga)
   (2007/C 235/08)
   Kohtumenetluse keel: hispaania
   Pooled
   
      Hageja: Industrias Químicas del Vallés, SA (esindajad: abogado C. Fernández Vicién, abogado I. Moreno-Tapia Rivas ja abogado J. Sabater Marotias)
   
      Teine menetlusosaline: Euroopa Ühenduste Komisjon (esindajad: B. Doherty ja S. Pardo Quintillán)
   Kohtuasja ese
   Apellatsioonkaebus Esimese Astme Kohtu 28. juuni 2005. aasta otsuse peale kohtuasjas T-158/03: Industrias Químicas del Vallés vs. komisjon, millega Esimese Astme Kohus jättis rahuldamata hagi komisjoni 2. mai 2003. aasta otsuse 2003/308/EÜ metalaksüüli nõukogu direktiivi 91/414/EMÜ I lisasse kandmata jätmise ja kõnealust toimeainet sisaldavate taimekaitsevahendite lubade tühistamise kohta (ELT L 113, lk 8, ELT eriväljaanne 3/38, lk 495) tühistamiseks
   Resolutiivosa
   
               1.
            
            
               Tühistada Euroopa Ühenduste Esimese Astme Kohtu 28. juuni 2005. aasta otsus kohtuasjas T-158/03: Industrias Químicas del Vallés vs. komisjon.
            
         
               2.
            
            
               Tühistada komisjoni 2. mai 2003. aasta otsus 2003/308/EÜ metalaksüüli nõukogu direktiivi 91/414/EMÜ I lisasse kandmata jätmise ja kõnealust toimeainet sisaldavate taimekaitsevahendite lubade tühistamise kohta.
            
         
               3.
            
            
               Mõista Euroopa Ühenduste Komisjonilt välja nii käesoleva kohtuastme kui ka esimese kohtuastme menetlusega seotud kohtukulud, sealhulgas Euroopa Kohtus ja Esimese Astme Kohtus kantud ajutiste meetmete kohaldamise menetlusega seotud kohtukulud.
            
         
      (1)  ELT C 271, 29.10.2005.